Asker og Bærum prosti

Asker og Bærum prosti var et tjenestedistrikt i Oslo bispedømme i Den norske kirke som omfattet menighetene i Asker og Bærum kommuner i Akershus.

Historikk

Vestre og Østre Aker prestegjeld ble utskilt fra Christiania domprosti ved kgl. res. 26.08.1868 med virkning fra 01.01.1869. Fra samme dato ble det opprettet et Asker prosti, som ved siden av Vestre Aker og Østre Aker, fikk Asker, Hurum, Lier og Røyken fra Drammen prosti. I forbindelse med delingen av Oslo bispedømme (lov 12.12.1947) kom Hurum, Lier og Røyken tilbake til Drammen prosti fra Asker prosti. Ved Innlemmelsen av Aker i Oslo (lov 11.07.1947) ble alle menighetene i Aker på ny innlemmet i Oslo domprosti. Igjen var da Asker, Østre Bærum og Vestre Bærum. Kgl.res. 16.06.1961 endret navnet til Asker og Bærum prosti fra 01.07.1961. Prostiet ble delt ved opprettelsen av et nytt Bærum prosti. Den første prosten i Bærum prosti ble innsatt av biskopen 06.01.2002.

Referanser 

Tidligere prostier i Oslo bispedømme
Religion i Viken
Askers historie
Etableringer i 1961
Opphør i 2002